*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2017. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai uzņemties papildu saistības un īstenot projektu, piesaistot finansējumu no ārvalstu finanšu instrumenta"**

1. Pieņemt zināšanai tieslietu ministra iesniegto informatīvo ziņojumu.

2. Atļaut Tieslietu ministrijai uzņemties papildu valsts budžeta ilgtermiņa saistības Eiropas Savienības finansēto institūciju stiprināšanas programmu mērķsadarbības projekta tieslietu jomā Moldovā projekta "Moldovas Republikas Nacionālā personas datu aizsardzības centra kapacitātes celšana" īstenošanai 2017.–2020. gadā 364 000 *euro* apmērā (t.sk. valsts budžeta priekšfinansējums 33 091 *euro)*:

2.1. 2017. gadā 40 355 *euro* apmērā;

2.2. 2018. gadā 177 973 *euro* apmērā (t.sk. valsts budžeta priekšfinansējums 23 557 *euro)*;

2.3. 2019. gadā 112 581 *euro* apmērā (t.sk. valsts budžeta priekšfinansējums 9 534 *euro)*;

2.4. 2020. gadā 33 091 *euro* paredzēt kā līdzekļu atmaksu valsts budžetā.

3. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus apropriācijas palielināšanai atbilstoši šā protokollēmuma 2.1. apakšpunktam.

4. Projekta "Moldovas Republikas Nacionālā personas datu aizsardzības centra kapacitātes celšana" īstenošanai nepieciešamo priekšfinansējumu 2018. gadā 23 557 EUR apmērā un 2019. gadā 9 534 EUR apmērā pārdalīt no budžeta 74. resora "Gadskārtējā valsts budžeta izpildes procesā pārdalāmais finansējums" 80.00.00. programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

5. Finanšu ministrijai precizēt Tieslietu ministrijas maksimāli pieļaujamo izdevumu apjomu 2018.–2019. gadam atbilstoši informatīvajā ziņojumā iekļautajai informācijai.

6. Tieslietu ministrijai pēc īstenotā projekta gala maksājuma saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs